ZAPISNIK

33. sjednice Vijeća Gradske četvrti Trešnjevka - jug održane 7. ožujka 2024. (četvrtak) u Područnom uredu Trešnjevka, Park Stara Trešnjevka 2, dvorana 314/II, s početkom u 18:00 sati.

PRISUTNI ČLANOVI VIJEĆA:
Rada Borić, Toma Bošnjak, Marina Ivandić, Davor Jandrić, Nenad Ljubić, Josip Markanović, Elvira Mulić, Zvonimir Mustaf, Jagoda Novak, Larisa Petrić, Danijel Samaržija, Marin Sladić, Davor Terzić, Nikola Tomašegović, Esad Turković, Petar Vranjković i Slaven Vukasović.

ODSUTNI ČLANOVI VIJEĆA: Irena Rožman i Daniela Širinić.

OSTALI PRISUTNI: 
	Dejan Labor – predstavnik Aquarius kluba
Srećko Šuk – predstavnik Sportskog saveza Grada Zagreba, veslanje
Davor Jelčić – predstavnik tvrtke Djelčić d.o.o., Beach bar Paooro
Darko Šikoronja – predstavnik tvrtke ASII PRO d.o.o., LIDO restaurant bar
Tihana Soljankić – predsjednica VMO Gajevo
Marko Palada – predsjednik VMO Prečko
Marijana Hrestak – voditeljica Područnog odsjeka Trešnjevka-jug
Božidarka Ciglar – viša stručna suradnica u Područnom odsjeku Trešnjevka-jug

Predsjednica pozdravlja prisutne članove Vijeća i goste te konstatira da sjednici prisustvuje 17 od 19 članova Vijeća Gradske četvrti Trešnjevka – jug te otvara 33. sjednicu Vijeća.
Predsjednica predlaže prihvaćanje zapisnika 32. sjednice Vijeća Gradske četvrti Trešnjevka – jug. 
Vijeće JEDNOGLASNO prihvaća zapisnik 32. sjednice Vijeća održane 15. veljače 2024..
Predsjednica predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda te ukoliko ima prijedloga za dopunu dnevnog reda.
Nema prijedloga.
Vijeće JEDNOGLASNO prihvaća predloženi dnevni red koji glasi:
DNEVNI RED

1. Prijedlog imenovanja Parka dr. Vesne Bosanac – k.č.br. 4635/3 k.o. Rudeš
2. [bookmark: _Hlk160019853]Proširenje kapaciteta parkirališnih mjesta oko RSC Jarun
3. Pristup stambenoj zgradi Kalinovica 2
4. Pitanja, prijedlozi i obavijesti

Ad. 1. Prijedlog imenovanja Parka dr. Vesne Bosanac – k.č.br. 4635/3 k.o. Rudeš
Članovi Vijeća primili su materijal uz poziv i naknadno nakon održane sjednice Odbora za prostorno uređenje. Predsjednica uvodno obrazlaže predmetnu točku dnevnog reda te predaje riječ Nikoli Tomašegoviću u ime Odbora za prostorno uređenje. 
Predsjednica otvara raspravu. U raspravi sudjeluju: Danijel Samaržija, Davor Jandrić i Rada Borić.
Nakon rasprave Vijeće JEDNOGLASNO donosi
Z A K LJ U Č A K 
o prijedlogu imenovanja Parka dr. Vesne Bosanac
k.č.br. 4635/3 k.o. Rudeš

1. Vijeće Gradske četvrti Trešnjevka-jug predlaže da se park u ulici Hrgovići istočno od kbr. 43, 45 i 47, k.č.br. 4635/3 k.o. Rudeš, imenuje Parkom dr. Vesne Bosanac.
2. Zaključak dostaviti Odboru za imenovanje naselja, ulica i trgova Gradske skupštine Grada Zagreba, Gradskom uredu za katastar i geodetske poslove te Gradskom uredu za mjesnu samoupravu, promet, civilnu zaštitu i sigurnost.

OBRAZLOŽENJE

Vesna Bosanac je hrvatska liječnica i humanitarka koja je bila ravnateljica Vukovarske bolnice 1991. godine, koja je postala simbol otpora tijekom Domovinskog rata.
Tijekom opsade Vukovara 1991. godine, dr. Bosanac i njezini kolege liječnici suočili su se s teškim ratnim uvjetima. Unatoč poteškoćama, radili su neumorno pružajući medicinsku skrb ozlijeđenima vojnicima, civilima, bez obzira na nacionalnu i vjersku pripadnost, a posebno djeci jer je i sama bila pedijatrica.
Tijekom specijalizacije kao i tijekom okupacije Vukovara radila je u Klinici za dječje bolesti Zagreb, Ulica Vjekoslava Klaića 16.
Primila je brojna odlikovanja, za velike zasluge 2002. godine odlikovana je Redom Danice hrvatske s likom Katarine Zrinske, a 2001. godine primila je od hrvatskog predsjednika Josipovića Povelju Republike Hrvatske u ime Opće županijske bolnice Vukovar.
Njezino se ime u Fondu imena iz kojeg se imenuju javne površine za područje Grada Zagreba nalazi od 2022. godine.
[bookmark: x__Hlk158355349]Javna površina koja se predlaže za imenovanje prikladna je, jer je na području Gradske četvrti Trešnjevka-jug mali broj ulica, trgova i javnih površina imenovan po ženama, a sama lokacija dječjeg parka je uz dječji vrtić i osnovnu školu te ga koriste mnoga djeca o kojoj je dr. Bosanac kao liječnica pedijatrica cijeli život najviše skrbila.
Ad. 2. Proširenje kapaciteta parkirališnih mjesta oko RSC Jarun
Članovi Vijeća primili su materijal uz poziv i naknadno nakon održane sjednice Odbora za promet. Predsjednica uvodno obrazlaže predmetnu točku dnevnog reda te predaje riječ Zvonimiru Mustafu u ime Odbora za promet. 
Predsjednica otvara raspravu. U raspravi sudjeluju: Jagoda Novak, Slaven Vukasović, Danijel Samaržija, Davor Terzić, Elvira Mulić, Srećko Šuk, Esad Turković, Darko Šikoronja i Nenad Ljubić.
Na zahtjev članova Vijeća Jandrić, Sladić, Novak, Terzić, Turković, Samaržija, Bošnjak i Vranjković uz obrazloženje o potrebi konzultacija s građanima, u 18:50 sati predsjednica Vijeća određuje petnaestominutnu stanku.
U 19:05 sati predsjednica otvara nastavak sjednice i rasprave. U raspravi sudjeluju: Davor Jandrić, Rada Borić, Marin Sladić i Larisa Petrić.
Nakon rasprave Vijeće uz 9 glasova ZA i 8 SUZDRŽANA donosi
Z A K LJ U Č A K
o prijedlogu proširenja kapaciteta parkirališnih mjesta oko RSC Jarun

1. Vijeće Gradske četvrti Trešnjevka-jug razmatralo je prijedlog Gradskog ureda za mjesnu samoupravu, promet, civilnu zaštitu i sigurnost o proširenju kapaciteta parkirališnih mjesta oko RSC Jarun.
2. Vijeće je suglasno s predloženim lokacijama u Ulici Hrvatskog sokola i u Petrovaradinskoj ulici te predlaže da se prilikom uređenja parkirališta po njihovim obodima i između svakog trećeg parkirališnog mjesta zasade stabla i grmlje radi povećanja zasjenjenosti u ljetnim mjesecima i stvaranja fizičke barijere. 
3. Vijeće će o izgradnji parkirališta na lokaciji u ulici Hrgovići raspravljati nakon proteka probnog perioda od 3 mjeseca od uspostave gore predloženih parkirališta.
4. Ovaj zaključak dostavlja se Gradskom uredu mjesnu samoupravu, promet, civilnu zaštitu i sigurnost, Sektoru za promet i Sektoru za rad mjesne samouprave.
Ad. 3. Pristup stambenoj zgradi Kalinovica 2
Članovi Vijeća primili su materijal uz poziv i naknadno nakon održane sjednice Odbora za promet. Predsjednica uvodno obrazlaže predmetnu točku dnevnog reda te predaje riječ Zvonimiru Mustafu u ime Odbora za promet. 
Predsjednica otvara raspravu. 
Nakon rasprave Vijeće uz 15 glasova ZA i 2 SUZDRŽANA donosi
Z A K LJ U Č A K
o prijedlogu rješenja sigurnijeg pješačkog pristupa stambenoj zgradi na adresi Kalinovica 2

1. Vijeće Gradske četvrti Trešnjevka-jug razmatralo je prijedlog Vijeća Mjesnog odbora Knežija o prijedlogu sigurnijeg rješenja pješačkog pristupa stanara stambenoj zgradi na adresi Kalinovica 2.
2. Vijeće je suglasno s predloženim održavanjem očevida od strane nadležnih tijela za inspekciju u području građenja te Sektora za promet Gradskog ureda za mjesnu samoupravu, promet, civilnu zaštitu i sigurnost na predmetnoj lokaciji s ciljem pronalaska rješenja.
3. Sastavni dio ovog zaključka je obrazloženje Vijeća Mjesnog odbora Knežija.
4. Ovaj zaključak dostavlja se Državnom inspektoratu, Gradskom uredu mjesnu samoupravu, promet, civilnu zaštitu i sigurnost, Sektoru za promet i Sektoru za rad mjesne samouprave.
OBRAZLOŽENJE

	Vijeće Mjesnog odbora Knežija razmotrilo je zaprimljeni zahtjev stanara novoizgrađene zgrade na adresi Kalinovica 2 za postavom uspornika i uspostavom pješačkog prijelaza na adresi Kalinovica 2 zbog neadekvatno riješenog pješačkog pristupa zgradi, odnosno budući da uzduž sjeverne strane ulice Kalinovica 2 nakon izgradnje zgrade ne postoji nogostup kao ni pješački prijelaz kojim bi pješaci mogli pristupiti ulazu u zgradu, a što uzrokuje zabrinutost stanara za sigurnost djece u prometu.
	Vijeće prvenstveno ističe da su u zahtjevu navedene netočne tvrdnje da je investitor tijekom gradnje sam inicirao izgradnju nogostupa duž zgrade, a da mu je zahtjev odbijen jer se radi o gradskom zemljištu. Ispravno je ustvrditi da je k.č.br. 6716/1 k.o. Trešnjevka upisana kao JAVNO DOBRO PUT za koje je Vijeće odbilo dati suglasnost za prodaju, da su čestice 5185/2 i 5157/2 prije izgradnje građevine imale izlaz na prometnicu-ulicu Stara Knežija na sjevernu stranu gdje postoji nogostup kao i pješački prijelaz, te da je isključivo odlukom investitora da projektira glavni ulaz/izlaz iz građevine na jug stanarima onemogućen primjeren ulaz/izlaz, odnosno uskraćen im je direktan pristup na korištenje nogostupa što je dovelo do situacije da stanari moraju izlaziti direktno na cestu Kalinovica, a što je isključiva odgovornost investitora. 
	S obzirom na navedeno, Vijeće smatra da je potrebno obaviti očevid od strane nadležnih tijela za inspekciju u području građenja i utvrditi da li je nova zgrada izgrađena u skladu s izdanim dozvolama te da li je izdana uporabna dozvola s obzirom na postojeći problem u komunikaciji na prometnicu. Također, potrebno je utvrditi od strane nadležnih tijela postoji li mogućnost ili potreba revizije projekta i gradnje na način da se komunikacija ostvari na sjevernu stranu zgrade na ulicu Stara Knežija.
Također, Vijeće traži od nadležnog Gradskog ureda za mjesnu samoupravu, promet, civilnu zaštitu i sigurnost - Sektora za promet da se obavi uviđaj i utvrdi ako je moguće rješenje za sigurnu komunikaciju na prometnicu u ulici Kalinovica.
	Vijeće na kraju izražava svoje nezadovoljstvo da se javnim sredstvima trebaju nadoknađivati nedostaci u gradnji koji su se mogli i morali prevenirati.
Ad. 4. Pitanja, prijedlozi i obavijesti
Članica Vijeća Jagoda Novak obavještava o djelomičnoj dostavi odgovora na dostavljene upite na 32. sjednici VGČ-a te postavlja upit o mogućnosti donošenja zaključka o uvođenju autobusne linije s početnom stanicom na Jarunu ili Vrbanima koja bi povezivala Trešnjevku-jug i Novi Zagreb.
Predsjednica odgovara da je ZET dostavio odgovor na navedenu temu te da se uz obrazloženje uvijek može predložiti točka Dnevnog reda sjednice kako bi Vijeće moglo razmatrati predloženo.
Član Vijeća Davor Terzić u ime grupe članova Vijeća koju uz njega čine, Jagoda Novak i Esad Turković dostavio je upite o svrsi obnove i obilježavanja parkirnih mjesta u investicijskom smislu, izostanku uključivosti mjesne samouprave i korisnika RSC Jarun kod donošenja odluka o ukidanju prometa unutar RSC Jarun te o posljedičnim financijskim efektima i komercijalno-kapacitativnim svojstvima parkirališta u ulici Petrine.
Predsjednica odgovara da se može, iako je sam član Vijeća već uputio podnesak na više adresa, dostaviti još nekom tijelu na očitovanje uz napomenu da je osobno odgovorila na dio upita i već je pristiglo očitovanje Gradskog ureda za mjesnu samoupravu, promet, civilnu zaštitu i sigurnost, a sve je priloženo u materijalima pod ovom točkom dnevnog reda.
Član Vijeća Danijel Samaržija obavještava o zaprimljenim mišljenjima dijela građana vezano za sadnju stabala na području Gradske četvrti Trešnjevka-jug gdje se traži da se ne pošumljava svaka livada. Kao primjer navodi zelenu površinu na križanju Horvaćanske ceste s ulicom Hrgovići koja je pošumljena iako je građanima mogla služiti i u svojoj prvotnoj funkciji. Također se isto tvrdi i za livadu u ulici Hrgovići zapadno od kbr. 57a 
Članica Vijeća Rada Borić obavještava da na navedenoj livadi kod objekta MO Jarun, Hrgovići 57a, nisu nikada zaživjele aktivnosti građana već se ona koristila kao livada za pse, a najbliže posađeno stablo je na udaljenosti oko 13m od stambene zgrade. Na velikoj livadi uz Horvaćansku cestu stabla su grupirana uz šetnice.
Predsjednica Vijeća podsjeća da se pod ovom točkom Dnevnog reda članovi Vijeća mogu javljati za pitanja, prijedloge ili obavijesti koliko god puta žele, a obavijesti predsjednice izložiti će se po završetku svih izlaganja članova Vijeća koji se jave za riječ.
Članica Vijeća Jagoda Novak postavlja upit o mogućnosti dostave prijedloga zaključaka od strane članova Vijeća za pojedine točke dnevnoga reda sjednica.
Predsjednica odgovara da su svi pozvani sudjelovati u davanju prijedloga rješenja pojedinih tema, a konačni prijedloge zaključaka daje onaj koji obavlja dužnost predsjednika_ce vijeća dok članovi vijeća na iste mogu dati amandmane te da to treba razlikovati. Također podsjeća da je članica Vijeća Jagoda Novak za 2. točku Dnevnog reda ove 33. sjednice Vijeća dostavila svoj prijedlog zaključka koji je i dijelom implementiran u prijedlog zaključka dostavljen Vijeću na razmatranje. Ukoliko je navedena članica Vijeća i dalje smatrala da je potrebno njegovo prihvaćanje u cijelosti, trebala je tokom rasprave to iznijeti pa bi Vijeće glasalo o amandmanu.
Član vijeća Davor Jandrić obavještava da je Poslovnikom o radu Vijeća propisan način glasanja o amandmanima.
Predsjednica odgovara da je Članica Vijeća Jagoda Novak, svoj prijedlog točke Dnevnog reda 33. sjednice VGČ dostavila u subotu 2. ožujka 2024., odnosno dan nakon dostavljenog Poziva za navedenu sjednicu na što je odgovoreno da se isto neće razmatrati jer je tema proširenja kapaciteta parkirališnih mjesta oko RSC Jarun već na predloženom Dnevnom redu. Prilikom dostave prijedloga točke Dnevnog reda 33. sjednice VGČ, navedena članica Vijeća najavila je i dostavu prijedloga zaključka. Nakon donošenja zaključaka VMO Vrbani, Prečko i Jarun te prijedloga zaključka Odbora za promet i prijedloga članice Vijeća Jagode Novak, predsjednica Vijeća sadržajno je usvojila sve što se odnosilona povećanje kapaciteta parkirališta te predložila zaključak na koji su članovi Vijeća mogli dati amandmane. Kako amandman nije podnesen, o njemu se nije glasovalo.
Predsjednica obavještava o donesenim zaključcima VMO-a kojima se traži postava zaštitnih stupića:
· Horvati-Srednjaci traže postavu stupića sjeveroistočno od kbr. 16 u ulici Srednjaci
· u Ulici Šime Devčića 1 i 3 te Horvaćanskoj cesti 61,
· Knežija traži postavu stupića jugoistočno na križanju Ujevićeve i Davorina Bazjanca uz pješački prijelaz,
· i provjeru mogućnosti postave stupića sjeveroistočno na istom križanju zbog zaštite pješaka u neposrednoj blizini osnovne škole, koji su otpremljeni Sektoru za promet nakon sjednice Odbora za promet.
Nakon provedbe postupka restrukturiranja Sektora za promet započela je sustavna primjena izdanih prometnih rješenja te je od 19. do 24.2.2024. uređen kružni tok u Jarunskoj ulici na križanju s Ulicom Augusta Piazze (prema Rješenju od 4.2.2021.), a u tjednu od 26.2.2024. je uređen kružni tok Jarunska-Hrgovići, a sljedeći ponedjeljak 11.3.2024. počinju radovi na kružnom toku u Ulici Hrvatskog sokola prije ulaza u RSC Jarun. Duž Jarunske ulice su na biciklističkim stazama uređene rampe tj. prijelazi s biciklističkih staza na kolnik, a na južnom nogostupu su uklonjeni stari panjevi srušenih platana te će se sanirati taj dio nogostupa. Potom slijedi realizacija prometnih rješenja po cijeloj Gradskoj četvrti, najvjerojatnije se nastavlja na Vrbanima, lokaciji Rudeška cesta – Malogorička ulica gradnjom uzdignutog raskrižja prema elaboratu.
Započele su i prve aktivnosti planirane kroz planove potreba u 2024.:
28.2. i 2.3.2024. održan je Dan ružičastih majica u MO Gajevo, a poziv je dostavljen elektroničkom poštom. Ova manifestacija promovira borbu protiv vršnjačkog nasilja te se tako VMO Gajevo pridružilo promicanju društvene odgovornosti među mladima predstavljanjem raznih aktivnosti kao što su edukativno predavanje, kreativna radionica i prezentacija obrambenih vještina.
Planom potreba VGČ-a u mjesecu travnju 2024. planirane su:
· edukacije u suradnji sa školama: No bulling i Prevencija vršnjačkog nasilja te će datumi održavanja dogovoriti sa školama,
- 22.4.2024. povodom Dana planeta Zemlja održati će se radionica za djecu predškolskog uzrasta na livadi između I. Loparske ulice i ulice Srednjaci te u ulici Gredice između kbr. 4 i potoka Črnomerec kod vježbališta za odrasle na temu cvjetnih livada tj. smanjenog režima košnje.
Plan potreba MO Gajevo
- 21.03.2024. organizira se manifestacija „Poetski tren“ te
· 27.3.2024. će se održati Svjetski dan kazališta također u MO Gajevo u Koprivničkoj ulici 47 tijekom koje će se odvijati kazališne u cilju promocije kulturne scene malih kazališta.
Plan potreba MO Knežija
- krajem ožujka Dan otvorenih vrata Knežija tijekom kojeg je uz druženje s građanima predviđena obnova zimskog vrta u objektu MO,
- krajem travnja MO Knežija također organizira radionicu Uspješan sastanak stanara.
Plan potreba MO Prečko
- tijekom travnja započinju radionice „Kapljice“ DVD Prečko koja za cilj imaju podizanje svijesti o opasnostima od požara i elementarnih nepogoda te postupanju djece u takvim okolnostima.
[bookmark: _GoBack]Obavještava da se u I. Loparskoj ulici, u kojoj je objekt Dječjeg vrtića Srednjaci i za koju su roditelji još 2016. godine zatražili uvođenje jednosmjernog prometa, privodi kraju rješavanje imovinsko-pravnih odnosa. 2016. godine VMO Horvati-Srednjaci odbilo je prijedlog za uvođenje jednosmjernog prometa te je zatražena gradnja ceste u punom profilu što je VGČ prethodnih godina stavilo u svoje prioritete.
Dostavljen je i poziv za sudjelovanjem u radu fokus grupe u okviru izrade Prostorno programske studije održivog razvoja RSC Jarun izrađivača Urbanistica d.o.o. koja se održala u petak 1.3.2024. od 17:00 do 19:00 u Koprivničkoj 47 kao i na obilježavanje međunarodnog Dana civilne zaštite i Dan civilne zaštite RH., manifestacijom održanom u subotu 2.3.2024. od 10:00 do 13:00 sati na jezeru Jarun kod Veslačkog kluba.
Vezano za upit člana Vijeća Danijela Samaržije stigao je odgovor GU za upravljanje imovinom i stanovanje o pokušaju rješavanja imovinsko-pravnih odnosa na zemljištu na kojem je Vijeće tražilo gradnju objekta društvenog doma, ambulante i knjižnice Vrbani. S obzirom da nije postignut dogovor sa suvlasnikom zemljišta i nema lokacijske dozvole temeljem koje bi se izvršilo izvlaštenje postupak kod ovog Ureda je završen. GU za obnovu, izgradnju, prostorno uređenje, graditeljstvo i komunalne poslove je u studenom 2023. pokrenulo postupak javne nabave za provedbu projektnog natječaja za izradu idejnog arhitektonsko – urbanističkog rješenja ovog objekta. Nakon što se provede javni natječaj za izradu idejnog arhitektonsko – urbanističkog rješenja, s odabranim prvonagrađenim radom sklopit će se ugovor o izradi predmetne projektne dokumentacije. Na temelju pravomoćne lokacijske dozvole moguće je pokrenuti daljnje rješavanje imovinsko-pravnih odnosa.
Vezano za upit članice Vijeća Jagode Novak je stigao odgovor Prometnog redarstva o postupanju u Ulici don Petra Šimića gdje se navodi da je u Ulici don Petra Šimića 25.2.2024. ispisano 19 kazni, a u ulici Hrgovići 25 kazni. U razgovoru s prometnim redarom dobivena je informacija da je od početka godine ispisano preko 60 kazni na prvoj, i preko 80 kazni na drugoj lokaciji. Očekuje se i skora postava kamera radi boljeg sankcioniranja prekršitelja.
Vezano za upit o uvođenju autobusne linije Vrbani-Jarun-Novi Zagreb je stigao odgovor ZET-a da ne raspolažu dovoljnim kapacitetima te da tramvajske linije 5 i 17 imaju dovoljnu pokrivenost do stanice STUDENSKI DOM Stjepan Radić, a s koje se dalje prema Novom Zagrebu može uputiti većim brojem autobusnih linija. Autobusna linija 109 je rasterećena uvođenjem autobusne linije 607 Savski most – Sopot za vrijeme trajanja radova na Jadranskom mostu.
Vezano za upit Josipa Markanovića o podacima u projektu ozelenjivanja došao je odgovor Gradskog ureda za obnovu, izgradnju, prostorno uređenje, graditeljstvo i komunalne poslove da je na području Gradske četvrti Trešnjevka jug je planirano i realizirano 523 stabla nove sadnje, te 200 zamjenske sadnje. Zamjenska sadnja se vrši na površinama gdje je postojeće drveće oštećeno ili uništeno tijekom srpanjske oluje koja je poharala Grad Zagreb po principu jedan za jedan, ali ukoliko je moguće na pojedinim površinama zasaditi više stabala, zasaditi će se više. Vrste u zamjenskoj sadnji će biti zamijenjene s istim vrstama koje su oštećene ili uništene, osim ako su te vrste izraziti alergeni (vrsta se mijenja s ne alergenom vrstom). Lokacije nove sadnje su dostavljene u tablici ispod teksta sa svim traženim informacijama. Prikupljaju se i lokacije za sadnju grmlja odnosno uzimaju se prijedlozi iz PKA kako bi se vidjele potrebe.
Nastavno na upit člana Vijeća Danijela Samaržije o sadnji stabala na zelenoj površini kod križanja Horvaćanske ceste s ulicom Hrgovići predsjednica odgovara da iz sigurnosnih razloga nije preporučeno igranje nogometa u blizini križanja zbog mogućnosti izlijetanja lopte te podsjeća da je sadnja stabala provedena kako bi ova zelena površina i dalje ostala u javnoj namjeni.
Član Vijeća Davor Terzić dostavio je upite koji se nalaze u materijalima sjednice kao i odgovor predsjednice Vijeća. Također je priložen i odgovor Gradskog ureda za mjesnu samoupravu, promet, civilnu zaštitu i sigurnost vezano za projekt rekonstrukcije prometnice Aleje Matije Ljubeka i obrazloženja prijedloga povećanja parkirališnih kapaciteta u zoni RSC Jarun. Proširenjem na lokaciji Hrvatskog sokola osiguralo bi se dodatnih cca. 100 PM, dok bi se na Petrovaradinskoj osiguralo dodatnih 40 PM. Uređenjem parkirališta kod Hrgovića uspostavilo bi se cca. 40 PM, uz minimalno smanjenje postojećeg parka za pse.
	Odgovor na upit članice Vijeća Jagode Novak o poduzetim koracima u cilju nagodbe ili mirnog rješavanja spora vezano za zgradu Crvenog križa, još nije zaprimljen.
	Članica Vijeća Rada Borić uz čestitke povodom Međunarodnog dana žena, poziva zainteresirane na program obilježavanja Dana žena u Centru za kulturu Trešnjevka, Park Stara Trešnjevka 1, s početkom u 19 sati. Program je dio Ženskog filmskog festivala i u sklopu europskog projekta koji se provodi u suradnji s Pravobraniteljicom za ravnopravnost spolova i Centrom za nove inicijative. Program će započeti prikazivanjem filma „Od 3 do 22“, u režiji Kreše Golika, iz 1967. godine koji prikazuje položaj žene u društvu, a nakon filma, održati će se panel-diskusija koja će obraditi temu „Seksualno uznemiravanje na radnom mjestu i važnost sindikata“.
	Predsjednica Vijeća upućuje poziv za sudjelovanjem na Osmomartovskom noćnom maršu za ženska prava koji se osmu godinu za redom održava na dan obilježavanja Međunarodnog dana žena.

Budući da više nitko ne traži riječ, predsjednica zaključuje sjednicu.
Dovršeno u 20:00 sati.

KLASA: 024-08/24-002/76
URBROJ: 251-11-13-15/009-24-13
Zagreb, 7. ožujka 2024.

Zapisnik vodila:
Božidarka Ciglar, dipl.ing.
Predsjednica
Vijeća Gradske četvrti
Trešnjevka – jug

Elvira Mulić, v.r.

Izvješće o glasanju na 33. sjednici VGČ Trešnjevka-jug, 7.3.2024.

	1.
	RADA BORIĆ
	+
	+
	+
	+
	+

	2.
	TOMA BOŠNJAK
	+
	+
	+
	0
	+

	3.
	MARINA IVANDIĆ
	+
	+
	+
	+
	+

	4.
	DAVOR JANDRIĆ
	+
	+
	+
	0
	+

	5.
	NENAD LJUBIĆ
	+
	+
	+
	+
	+

	6.
	ELVIRA MULIĆ
	+
	+
	+
	+
	+

	7.
	ZVONIMIR MUSTAF
	+
	+
	+
	+
	+

	8.
	JAGODA NOVAK
	+
	+
	+
	0
	+

	9.
	JOSIP MARKANOVIĆ
	+
	+
	+
	+
	+

	10.
	LARISA PETRIĆ
	+
	+
	+
	+
	+

	11.
	IRENA ROŽMAN
	
	
	
	
	

	12.
	DANIJEL SAMARŽIJA
	+
	+
	+
	0
	+

	13.
	MARIN SLADIĆ
	+
	+
	+
	0
	+

	14.
	DANIELA ŠIRINIĆ
	
	
	
	
	

	15.
	DAVOR TERZIĆ
	+
	+
	+
	0
	0

	16.
	NIKOLA TOMAŠEGOVIĆ
	+
	+
	+
	+
	+

	17.
	ESAD TURKOVIĆ
	+
	+
	+
	0
	0

	18.
	PETAR VRANJKOVIĆ
	+
	+
	+
	0
	+

	19.
	SLAVEN VUKASOVIĆ
	+
	+
	+
	+
	+

	    NIJE PRISUTAN= prekrižiti ime
	
	
	



